**MUNICIPIUL BUCUREŞTI**

# CONSILIUL LOCAL AL SECTORULUI 3

## H O T Ă R Â R E

**privind aprobarea Ghidului solicitanților de finanțare nerambursabilă de la bugetul local al Sectorului 3, în vederea acordării de fonduri pentru proiectele cluburilor sportive de drept privat și ale asociațiilor pe ramură de sport din Sectorul 3, pe anul 2012**

**Având în vedere:**

* Raportul de specialitate nr. 3707/07.05.2012 al Serviciului Cultură Educaţie Sport;
* Prevederile Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare;
* Prevederile Legii nr. 69/2000, legea educației fizice și a sportului, cu modificările și completările ulterioare;
* Prevederile Ordinului nr. 130/2006, al Agenției naționale pentru Sport, privind finanțarea nerambursabilă din fonduri publice a proiectelor cluburilor sportive de drept privat și ale asociațiilor pe ramură de sport județene și ale Municipiului București;
* Hotărârea Guvernului României nr. 1447/2007, privind aprobarea normelor financiare pentru activitatea sportivă;
* Raportul comisiei de studii, prognoze economico-sociale, buget, finante;
* Raportul comisiei de invatamant, activitati stiintifice, cultura, culte, sport si tineret;
* Raportul comisiei de administratie publica locala, juridica, apararea ordinii publice si respectarea drepturilor cetatenilor.

În temeiul prevederilor art. 45 alin. 1 si art. 81, alin. 2, lit. k din Legea nr. 215/2001 privind Administraţia Publică Locală, completată şi modificată,

**CONSILIUL LOCAL SECTOR 3**

**H O T Ă R Ă Ş T E:**

**Art.1.** Se aprobă Ghidul solicitanților de finanțare nerambursabilă de la bugetul local al Sectorului 3, în vederea acordării de fonduri pentru proiectele cluburilor sportive de drept privat și ale asociațiilor pe ramură de sport din Sectorul 3, pe anul 2012, conform anexei care face parte integrantă din prezenta hotărâre

**Art.2**. Direcţia Economică şi Direcția Învățământ Cultură vor duce la îndeplinire prevederile prezentei hotărâri.

**Art.3.** Prezenta hotărâre intră în vigoare începând cu data afişării la sediul Primăriei Sectorului 3, str. Parfumului nr. 2-4, Sector 3.

#### PREŞEDINTE DE ŞEDINŢĂ

**MARIA MIRELA DINU**

**CONTRASEMNEAZA**

**SECRETAR**

**MARIUS MIHAITA**

**NR. 45**

**DIN 28.05.2012**

**Anexa poate fi consultata la Biroul Relatii Consiliul Local**